Այս դերերգի կատարման համար (որ միշտ հայերենով է հնչել), 1962թ. Ա.Պետրոսյանին շնորհվել է Ադրբեջանական ՍՍՀ ժողովրդական արտիստի կոչում: Ոչ պակաս փայլուն է Ավագ Պետրոսյան կամերային երգիչըՙ որպես դասական, ազգային եւ մասնավորապես հայ ժողովրդական երգերի անզուգական կատարող: Ա. Պետրոսյանի համերգային երգացանկի ավելի քան 300 ստեղծագործությունների թվում են Կոմիտասի, Սայաթ-Նովայի, Ա.Տիգրանյանի, Ռոմանոս Մելիքյանի, Ալեմշահի, Գ.Եղիազարյանի, Շերամի, Ա.Քոչարյանի, Ա.Սաթյանի եւ այլոց բազմաթիվ երգերն ու ռոմանսները: Նրա երգացանկի կարեւոր մասն են կազմել հայկական ժողովրդական երգերի հրաշալի մշակումները, արեւմտաեվրոպական եւ ռուս կոմպոզիտորներիՙ Բախի, Հենդելի, Գլյուկի, Մոցարտի, Շուբերտի, Գրիգի, Պուչինիի, Սեն-Սանսի, Լեոնկավալլոյի, Ռախմանինովի, Գլինկայի, Չայկովսկու, Մուսորգսկու, Ռիմսկի-Կորսակովի ստեղծագործությունները: